
Minister EvELYN Wever-CROES 


PROME MINISTER DI ARUBA 








Prome Minister Evelyn Wever-Croes: 


PROME MINISTER A ATENDE E APERTURA 
DI B-LAB SAN NICOLAS 


Cu e proyecto aki lo reconoce San Nicolas su identidad y 
balor historico 


Diahuebs ultimo Prome Minister Evelyn Wever-Croes a atende 
e apertura di B-Lab San Nicolas. Despues cu na 2018 B-Lab 
a habri na Biblioteca Nacional di Playa, esfuersonan a sigui 
mesora pa expande e concepto y habri mas Labs den diferente 
districto. 


B-Lab San Nicolas ta un localidad unda cu tur hende por tin 
acceso na ‘Digital Fabrication Tools’ y tambe recursonan pa sigui 
desaroya nan habilidad y interes den por ehempel ‘prototyping’, 
‘programming’, y ‘Robotics’. Hopi di e conceptonan aki ya caba 
a wordo introduci na B-Lab na playa y den e proyecto di Mo-B 
Lab cu awor ta den su segundo afia di operacion. B-Lab San 
Nicolas tin como meta pa no solamente replica e servicionan cu 
B-Lab Playa ta ofrece pero tambe desaroya un caracter di su 
mes, reconociendo San Nicolas su identidad y balor historico. 





E proyecto akita un iniciativa di Metabolic Foundation, Biblioteca 
Nacional Aruba, UNOCA, y tambe Futura. Gobierno di Aruba 
kier a felicita y alabes gradici e grupo aki, especialmente 
Metabolic Foundation y Biblioteca Nacional Aruba, pa nan 
vision y dedicacion! Cu esaki, 2020 - e afia di innovacion y 
educacion - ta cuminsa cu un tremendo iniciativa. 

Gobierno di Aruba: 


ALERTA NA MAYORNAN 


Casonan di actonan inmoral a consecuencia di weganan online 





Gobierno di Aruba hunto cu Comision Abuso Sexual di Mucha 
kier a pone nos comunidad specialmente mayornan cu tin yiu 
ta hunga ‘online video games’ na altura di lo siguiente; 



























Comision Abuso Sexual di Mucha a ricibi varios caso di 
mayornan preocupa cu yamadanan cu nan yiunan ta ricibi 
via whatsapp di personanan desconoci, tanto local como 
personanan cu ta biba den exterior. 


Despues di a papia cu nan yiunan, esakinan a bin declara cu 
por medio di nan inocencia y confiansa y cu esaki su fin lo ta 
un simpel amistad, nan mes a suministra e personanan aki 
nan number di contacto. Esaki a resulta na yamadanan via 
videocall caminda e ser masculino ta haci actonan sexual y 
te hasta invita e mucha pa asina nan por topa personalmente. 


Casonan aki a sosode por medio di e.o. e tan conoci weganan 
‘Fortnite' y 'GTA'. Esaki no ta descarta cu lo tin mas caso cu 
otro weganan cu tin actualmente. 


Ta alerta mayornan pa controla e yiu sutelefoon frecuentemente 
como tambe ora cu e yiu ta hungando su weganan online, 
esaki ta conta tanto pa yiu homber como yiu muhe. Evita di 
post informacionnan personal, manera adres, scol of number 
di telefoon, tanto den tipo di online gaming of riba medionan 
social, manera Facebook of Instagram. 


Prevencion ta e miho arma cu nos tin contra tur tipo di abuso. 
Miho preveni cu lamenta. 

MINISTER MADURO A RICIBI BISHITA DI E 
ARTISTANAN DI RITMO CUBANO Il ARUBA 


Recientemente Minister Xiomara Maduro a ricibi bishita di 
directornan di e compania Ritmo Cubano II Aruba, Diego 
Jaramillo y Yamila Hernández y nan asistente Elsy Ospina. 
Ritmo Cubano Il Aruba ta un compania funda na aña 2010 y 
establece na Aruba cu ta consisti di artistanan cu ta bailarin 
y acrobatanan profesional cu ta duna show di acrobacia den 
hotelnan local y ta masha gusta pa turistanan. 








Representacion di Aruba na Festival na China y Premio di 
Honor y Excelencia 

Na october aña pasa e compania Ritmo Cubano II Aruba a 
wordo selecciona pa participa na un di e festivalnan mas grandi 
di mundo cu ta e di 17 China Augiao Internacional Acrobatic Art 
Festival na Shijiazhuang capital di Hebei China. Ritmo Cubano 
Il Aruba a representa Pais Aruba durante e festival na China, 
ya cu Aruba a brinda nan e oportunidad di demostra nan talento 
y a lanta nan compania na Aruba. 

Di e 450 solicitudnan, Ritmo Cubano Il Aruba a forma parti di e 
28 companianan cu a wordo elegi y asina a forma parti y tabata 
un di e gruponan favorito na e ceremonia inaugural di e festival. 
Tambe e grupo aki a wordo selecciona pa e show di gala den e 
ciudad di Cangzhou y Wugiao durante cual Gobierno di China 
a otorga nan e premio di honor y excelencia. 


Proposicion pa mas actuacion internacional 

E participacion na e Festival na China a habri mas porta 
internacional pa e artistanan profesional y nan a ricibi varios 
proposicion entre otro pa parece den un programa di television 
na Italia, un contrato na Hong Kong, un gira di un luna rond 
Merca y participacion na varios otro festival. Durante di tur e 
presentacionnan e grupo lo sigui representa y promove Pais 
Aruba. 








Gradicimento 

Minister di Cultura a felicita Diego y Yarmilla pa nan logronan 
internacional y a deseanan hopi exito cu nan presentacionnan. 
E mandatario a gradici na nomber di Gobierno, e artistanan 
pa representa y promove Pais Aruba den cada un di nan 
presentacionnan internacional. 

Cu e 'Macuto di compras’ nos ta presenta prijs di algun producto popular den 
supermercadonan di Aruba. E observacion di prijsnan a tuma lugar durante 7 y 8 








cuenta cu calidad di e productonan cu por varia entre supermercadonan. 
Nota: e prijs di mas barata pa cada producto ta accentua na color. 
NG | Compras ba 
$ WATER AT RAT y X 
i Supermarket/ Minimarket Well Tio Winter- Reality Hong Huan Win Meida Prikichi Shopping 
Done Pepe garden SM. Wing Zhan lee SM. SM. Delight 
S.M. S.M. S.M. S.M. SM. S.M. S.M. 
Producto Cont. StCruz P.Chik Sav. Catiri Noord Noord O'stad Ponton O'stad O'stad || 
Small Whole Baby Corn- Roland 1502 3.15 2.95 3.15 3.35 3.25 2.79 3.25 3.24 2.90 2.80 
Olives- Roland 5 oz, 3.55 3.37 3.59 3.85 3.75 3.35 3.35 3.72 3.75 3.60 | 
II Capers-Roland 302 4.65 3.99 3.75 3.59 3.50 
Peas & carrots- Frosty Acres 16 oz. 5.95 6.17 5.75 5.60 6.15 6.02 5.95 6.00 
T Antiseptic -Listerine 500 ml. 12.50 1213 1198 1250 10.99 1130 11.20 40 1350 1198 








| Shampoo- VOS 125floz 385 389 399 375 375 375 425 365 
Desinfectant- Pine sol 28floz. 695 615 693 675 595 635 715 665 675 
Desinfectant-Disiclin 443 ml. 3700 275 [25 250 3.50 360 — 375 
Schuurmiddel-brillo 4 steel wool soap pads 4 stuks. 225 225 225 210 210 

Schuurmiddel-Vex liq. Cleanser 296 ml 355 376 375 355 380 3.70 
Batterij duracell coppertop max AA 4 stuks 7.50 750 699 690 
Heinz white vinegar 473 ml 380 375 365 3.50 380 385 375 
Complete seasoning- Badia, Tapa berde 3502 375 306 | 325 325 320 315 315 
Dressing, Garlic sauce- Remia 8floz. 350 328 350 335 340 338 350 3.07 
Corned beef - Libby's 340 gr. 693 675 660 610 667 675 645 
Vienna sausage - Libby's 4.602. 125 135 Was 135 | 137 100 Am 





Corned beef hash- Libby's , bleki grandi 150 695 7.05 


Kal ai wD "NG | 


















GOBIERNO DI 


INISTER ANDIN BIKKER 
MINISTER di Husticia, Seguridad y Migracion | 


MINISTER BIKKER A FIRMA MINISTERIELE 
BESCHIKKING PA E COMISION FIHO CU TA BAY 
TRAHA RIBA PROYECTO 
‘VOORTGEZET OUDERSCHAP’ 

Diahuebs na Voogdijraad tabata un atardi hopi importante unda 
a tuma un paso pa adresa un solucion di cierto problematica 
cu por presenta momento un pareha bay over na divorcio. Den 
casonan asina e ta bin cu diferencia di opinion y mayoria biaha 
lamentablemente e victima ta bira muchanan di menor di edad. 
Minister di Husticia mr. Andin Bikker durante e conferencia di 
prensa a bisa cu a sinta studia e situacion y pa lunanan largo a 
haci esfuerso maximo pa yega na un solucion y cu awor tin un 
comision pa traha riba esaki. Na Hulanda tin un ley cu a introduci 
na 2009 cu yama Wet Bevordering Voortgezet Ouderschap cu 
ta den tratado internacional di derecho di mucha y te awor 
ta un exito. E comision "Voortgezet Ouderschap" a lanta pa 





conhuntamente bin cu instrumentonan pa fortifica e siguiente 
articulonan di e Convenio Internacional di Mucha. 


E comision tin como presidente Sra. Michella Steenvoorde 
- Lacle di Bureau di Minister di Husticia, Secretario ta Sr. 
Bert Wielenga, kende ta director interino di OC, Sra. Aisca 
Berkmeyer directora di Voodgijraad tambe como secretaris y 
Sra. Daphne Tecklenborg directora di Bureau Sostenemi como 
lid. Tur mucha tin derecho y e derechonan ta hancra den e 
convenio internacional di Nacionnan Uni pa derecho di mucha 
cu ta consisti di 54 articulo. Bienestar di e mucha mester tuma 
prioridad den cualkier decision tuma cu ta concerni e mucha. 

Den caso di separacion di e mayornan un mucha tin derecho di 
tin contacto regularmente cu ambos mayor, cu excepcion ora 
un Corte dicidi cu esaki no lo ta den su beneficio. Muchanan 
mester wordo proteha contra secuestro, hasta di nan mesun 
mayor. E derecho pa wordo scucha, un mucha tin derecho 
di expresa su opinion ora ta trata decision cu ta concerni e 
mucha. E mucha tin derecho di wordo cria dor di ambos mayor, 
estadonan mester percura pa tur dos mayor tin e posibilidad di 
aplica nan responsabilidad comparti. 


E instrumentonan cu kier introduci pa subraya y fortifica e 
derechonan aki ta: 


1. Wet Bevordering Voortgezet Ouderschap; un ley cu a 
introduci na Hulanda na 2009 y cu ta encera cu mayornan cu ta 
bay separa, tin cu primeramente percura pa cera acuerdonan 
concerniendo e criansa di nan yiu/yiunan den un documento 
yama "Plan di Mayor". 


2. Un organo preventivo cu ta ofrece mayornan guia den e 
forma di Familie Mediation, pa cu esaki lo bay traha cu NGO 
Tienda pa Educacion. E idea ta pa duna 12 persona cu ta 
traha den e 'kind en jeugd' zorgketen un extra opleiding cu 
specialisacion den 'Familie Mediation" pa guia e mayornan, 
cu tin mester di esaki pa yega na "Plan di Mayor", cu ta den 
beneficio di e muchanan. 


E ley "Wet Bevordering Ouderschap en Zorgvuldige 
Scheidingen" a wordo evalua pa WODC na 2012 y ya caba e 
tempo ey por a wak desaroyonan positivo. Durante e afianan 
e ley a conta cu cierto critica tambe, y entre otro Kinder 
Ombudsman a skirbi dos rapport cu recomendacion pa ahusta 
e ley pa ofrece Familie Mediation banda di e obligacion pa 
traha Plan di Mayor. E version di Aruba sigur lo tuma na cuenta 
tur e recomendacionnan aki y tambe lo conta cu conseho di 
expertonan local pa asina bin cu un producto cu ta pas pa 
Aruba su cultura y cu ta na beneficio di e muchanan. 


E beneficionan cu ta premira ta: 

Cu ambos mayor lo keda den e bida di e mucha como 
educador di e mucha despues di un separacion di pareha. 
Ambos mayor ta traha palabracionnan tocante e educacion di 
nan yiu/yiunan y ta mantene nan mes na nan responsabilidad 
comparti despues di un separacion. E casonan di alimentacion 
na Voogdijraad lo conta cu un reduccion. Pa por midi si berdad 
lo boek e cambionan premira ta importante pa conta cu 
datonan concreto di con e situacion actualmente ta, prome 
cu start e proyecto. Pa esaki ta conta cu yudansa di CBS cu 
lo haci un nulmeting, un tussentijdse meting y un eindmeting. 
Kico exactamente ta bay midi y con lo haci esaki, ta tarea di e 
comision. 

MINISTER DANGUI ODUBER CONTENTO CU 
SAN NICOLAS VISITOR INFORMATION CENTER 

















Minister Dangui Oduber recien a dicidi di haci un bishita na 
e oficina di ATA na San Nicolas. Miho conoci como e Visitor 
Information Center, e oficina aki tawata un prioridad pa e 
mandatario aña pasa pa dune su “state of the art" new look 
and feel. E Visitor Information Center (VIC) na San Nicolas ta di 
importancia vital pa movecion di Turismo y brinda informacion 
na turistanan. E oficina aki tawata sera pa mas cu 1 afia y 
mey. Manera cu tawata tin cambio di gobernacion, conforme 
maneho di minster Dangui Oduber a dicidi pa renoba y activa 
e oficina di Turismo na San Nicolas. 


Despues di un par di luna funcionando den su bachi di 
renobacion e oficina den luna di November y December a 
conta cu mas di 750 bishita di turista. Cada luna e cantidad di 
bishitante ta keda crece y bira mas hopi y esaki ta demostra 
con importante e oficina aki ta pa Turismo na San Nicolas. 


E oficina ta fungi como e curason y centro di informacion pa 
turista na San Nicolas unda nos bishitantenan por difruta di 
“walking tours" y tambe por sifia mas di nos dushi isla riba e 
television nan interactivo. Minister Oduber ta kere firmemente 
cu si bo afiadi e instrumentonan corecto, un resultado existoso 
so ta di spera. Esaki ta e caso cu e VIC unda cu asta riba 
websitenan renombra turistanan ta laganan bon comentario di 
nan experiencia na San Nicolas. 


Danki na e vision di Minister Dangui Oduber pa cu e proyecto 
aki awe por wak mas movecion den San Nicolas. E mandatario 
lo sigi monitor e oficina aki di serca pa asina por sigi innova y 
asina por sigi contribui postivamente na economia di pariba di 
brug. Turismo ta nos forsa y e driver principal di nos economia. 
Minister Dangui Oduber ta convenci cu e afia aki aun mas 
turista lo bishita e oficina y esaki ta contribui na e desaroyo 
economico na San Nicolas. 


po 

SV BUBALI A PRESENTA NAN MASTERPLAN 
NA MINISTER DANGUI ODUBER 












Maneho di deporte di minister Dangui Oduber ta dirigi ariba 
mehoracion di infrastructura di deporte, stimula participacion 
activo di comunidad na deporte, percura pa tin iluminacion y 
tambe articial turf na clubnan. 


E siman aki SV Bubali Noord — Aruba a presenta nan 
masterplan na minister Dangui Oduber. Esaki ta un tremendo 
proyecto especialmente pa Noord y vecinadario. Minister 
Dangui Oduber ta apoya e proyecto aki totalmente y hunto cu 
sector priva lo bai yuda realiza esaki tambe. 

E masterplan di Bubali ta ensera veld di futbol cu artificial turf, 
veld di softbal y tambe un mini veld di futbol cu turf. Banda di 
esaki nan lo instala poste di luz nobo y amplia nan clubhuis. 


Como minister nos a percura pa nan ricibi un suma substancial 
pa kickoff e bunita proyecto aki. Conforme nos maneho Bubali 
lo ta e promer veld pa haya artificial turf. 





ZL 
/ . 
Gabinete Wever-Croes 

Minister Dangui Oduber: 


CU EXPANSION Y RENOBACION DI IMSAN, TA 
SPERA CU 85% DI PASHENTNAN CU TA WORDO 
MANDA DEN EXTERIOR PA RADIOTHERAPIA 
AWOR POR WORDO TRATA AKI NA ARUBA MES 
POR MEDIO DI LO ULTIMO TECHNOLOGIA DEN 
EQUIPO DI TRATAMENTO 


Diahuebs mainta Minister di Salubridad Sr. Dangui Oduber a 
haci un site visit na Imsan pa cera conoci cu e finalisacion di 
e prome fase di expansion di ImSan cu a keda cla. Manera 
a yega di menciona caba Imsan ta traha conhuntamente 
cu Baptist Health International pa garantisa proceduranan 
medico riba nivel di calidad halto y asina percura pa ImSan 
ricibi acreditacion internacionalmente for di “Joint Commission 
International Accreditation" (JCI). 


E ampliacion aki ta conta cu un inversion di mas o menos 60 
miyon florin. Ta importante pa pueblo di Aruba sa con e placa 
a wordo inverti. E expansion y renobacion di ImSan lo percura 
pa genera 50 cupo di trabou nobo. Mas impresionante den tur 
esaki ta entre otro e departamento di radiotherapia. 


Afdeling Radiotherapie 

Tin acuerdo firma cu Baptist Health pa cusosten di radiotherapia. 
Pa promer biaha na Aruba e tratamento di radiotherapia lo 
wordo ofreci aki mes. Esaki ta nifica cu pashentnan residencia 
aki na Aruba no lo mester bai mas den exterior pa esaki. Esaki 
ta significa cu e pashentnan lo keda den su seno familiar. 
Na mes momento esaki lo reduci e costonan di AZV pa cu 
pashentnan cu ta wordo manda den exterior pa tratamento 
di radiologia. Actualmente Baptist ta ofreciendo trainingnan 
intensivo na e personal. Actualmente e aparato di radiotherapie 
conhuntamente cu Baptist ta pasando den e ultimo testnan pa 
asina por cuminsa funciona. Tur indicacion ta mustra cu e 
mashin lo ta den funcion dentro di par di siman dependiendo 
di e resultado di e testnan. Baptist ta streng riba e testnan 
y mester nan aprobacion pa cuminsa trata pashent. Den tur 
esaki e seguridad di e pashent ta primordial. Mester remarca 
cu e mashin di radiotherapie esta e model Varian Halcyon Elite 
cu linear accelerator ta e prome den region di Caribe y Latino 
America. 


Conforme cifranan recien di AZV, mas o menos 200 pashent 
ta wordo manda den exterior pa ricibi “Radiotherapie”. Cu 
introduccion di e afdeling radiotherapie na ImSan lo por atende 
85% di e 200 pashentnan cu ta wordo manda den exterior aki na 
Aruba mes. Den casonan hopi complica lo manda pashentnan 
den exterior. 

















Afdeling Radiologie 
Aki ImSan tin tambe awor un CT Scan y un mashin pa echo. E 
di dos mashin di echo lo yega pronto. 


Oogpolikliniek 

E renobacion y expansion di Imsan a haci posibel pa entre 
otro tur specialistanan di wowo aki na Aruba por traha central 
na ImSan cu equiponan nobo di wowo. Diabierna e prome 
operacion di retina ta bai wordo realiza. 

Sala di operacion 
Awor ImSan tin nan mesun anestesista pa asina haci 
operacionnan akinan mes. Diahuebs e prome narcoze a wordo 
haci y ela bai hopi bon. Sala di operacionnan tin lo ultimo di 
mashinnan avansa. 


Afdeling Sterilisatie van medische instrumenten 

Afdeling sterilisatie ta cla y ta den funcion pa prome biaha 
den propio edificio di ImSan. E proceso henter di sterilisacion 
ta reparti den tres fase. Fase uno ta consisti di colecta tur e 
instrumentonan uza (sushi) cu ta drenta den un camber apart, 
continua pa e segunda camber y fase 2 ta caminda nan ta 
wordo haci limpi y por ultimo ta wordo hiba den camber di 
sterilisacion. 


Spoed Eisende Hulp 

Pa loke ta trata loke nos ta yama eerste hulp, e prome fase 
ta cla. Tin cambernan pa ricibi adulto y tambe tin un camber 
special pa atende cu mucha. 


Plannan pa futuro 

Minister Dangui Oduber a expresa den nomber di Gobierno 
con contento, satisfecho y orguyoso eta cu Imsan su vision 
y su desaroyonan pa cu cuido medico ta cuadra cu e vision 
di Gobierno di Aruba cu ta pa mehora e calidad di cuido na 
Aruba y como tambe crea un plan sostenibel pa Aruba pa 
asina e fondonan di AZV ta sostenibel pa den futuro. Esaki 
sigur ta cuadra cu vision di nos Gobierno. Prensa presente 
tambe por a experencia e recorida awe di e facilidadnan cu ta 
kedando cla na ImSan pa asina informa pueblo debidamente 
y transparente di e desaroyonan cu ta tumando lugar y mira 
unda e placa ta wordo inverti esta na bienestar di nos cuido 
medico. 


Minister Dangui Oduber a keda masha impresiona y ta 
sumamente orguyoso di a pone fondonan disponible! por 
medio di AZV pa asina cumpli cu e vision di su Ministerio y 
Gobierno cual ta mehora e calidad di cuido medico na Aruba. 
Cambionan grandi tumando lugar den salud publico na Aruba. 
E cambionan aki lo ta na beneficio di nos comunidad y asina 
Minister Dangui Oduber ta cumpli cu e promesa di trece 
mehoracion den cuido. 

COX AR 


INNOVACION 
Y ENSEÑANSA 








Gobierno kier dal e pasonan concreto den inovacion 
y educacion pa modernisa, fortalece y capacita nos 
como pais pa e retonan actual y di futuro. 


Innovacion lo ta e linea cora den maneho di cada 
ministerio pa soluciona e retonan cu nos encontra. 
Creando asina mas transparencia pa sigui combati 
corupcion 





GOBIERNO DI ARUBA 


Nos ta pensa riba innovacion den tur sentido di 
palabra. Innovacion economico, innovacion social, 
innovacion den salud, innovacion den nos leynan, 
innovacion den sector primario y principalmente 
innovacion den € 

Feliz Fin 


di Siman 


E MOMENTONAN MAS IMPORTANTE 
TACU FAMIA 


Gabinete Wever-Croes 

